Antaliyadagi YTH oqibatida O‘zbekiston fuqarosi jarohatlandi

Turkiyaning Antaliya viloyatida 15-iyun kuni yuz bergan yo‘l-transport hodisasi oqibatida bir nafar o‘zbekistonlik jarohatlangan. Bu haqda O‘zbekiston Tashqi ishlar vazirligi xabar bermoqda.

O‘zbekistonning Istanbuldagi bosh konsulligi axborotiga ko‘ra, O‘zbekiston fuqarosi I.L. hodisa oqibatida yengil jarohat olgan bo‘lib, kasalxonaga yotqizilishiga ehtiyoj yo‘qligi tasdiqlangan.
Avvalroq OAVda Antaliya viloyatida 15-iyun kuni yuz bergan YTH oqibatida Rossiya va O‘zbekistonning yetti nafar sayyohi jarohatlangani to‘g‘risida xabarlar tarqalgan edi.